సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
శ్రీమంతుడి ఖాతాలో మరో రికార్డు
గ్రామాల దత్తత కాన్సెప్ట్‌తో తెరకెక్కిన శ్రీమంతుడు మూవీ మహేష్ బాబుకి మరో రికార్డుని అందించింది.
| Updated:
Sep 26, 2015, 11:58AM IST
మహేష్ బాబు, శృతిహాసన్ జంటగా ఆగస్టు 7న రిలీజైన శ్రీమంతుడు మూవీ సెప్టెంబర్ 25తో 50 రోజులు పూర్తి చేసుకుంది. తెలంగాణ, ఆంధ్రప్రదేశ్‌లలో కలిపి 185 థియేటర్లలో సక్సెస్‌ఫుల్‌గా రన్ అవుతున్న శ్రీమంతుడు సినిమా అత్యధిక కలెక్షన్ల పరంగా టాలీవుడ్‌లో రెండో స్థానంలో నిలిచింది. కొరటాల శివ సొంతంగా రాసుకుని, డైరెక్ట్ చేసిన ఈ సినిమా ద్వారా రెండు కొత్త నిర్మాణ సంస్థలు టాలీవుడ్‌లోకి అడుగుపెట్టాయి. అందులో ఒకటి మహేష్ బాబు సొంతమైన జీ మహేష్ బాబు ఎంటర్‌టైన్‌మెంట్ ప్రైవేట్ లిమిటెడ్ కాగా మరొకటి మైత్రీ మూవీ మేకర్స్. గ్రామాల దత్తత కాన్సెప్ట్‌తో తెరకెక్కిన శ్రీమంతుడు ఆడియెన్స్‌నే కాకుండా ఇంకెందరో సెలబ్రిటీలని సైతం ఎట్రాక్ట్ చేసుకుంది. అత్యధిక కలెక్షన్లు సాధించి మహేష్ బాబు కెరీర్ చార్ట్‌లో నెంబర్ 1 సినిమాగా రికార్డుకెక్కింది శ్రీమంతుడు. అంతేకాదు.. అత్యధిక థియేటర్లలో 50 రోజులు పూర్తి చేసుకున్న మహేష్ బాబు సినిమా కూడా ఇదే.